Taalgebruik: fonds of vondsArgieffoto Die Afrikaans vir funds is fondse of gewoon geld. Gewoonlik word geld gestort of inbetaal in ŉ fonds wat met ŉ spesiale doel gestig is, soos in ŉ siekefonds of ŉ Kersfonds. fonds s.nw. [fondse] 1 geld wat ingesamel, gehou en gebruik word vir ’n bepaalde doel: ’n fonds stig • ’n spaarfonds/skoolfonds • ’n fonds vir kankerlyers • ’n fonds vir onvoorsiene uitgawes. 2 [veral in samestellings] stigting/vereniging wat geld insamel vir ’n bepaalde doel: ’n pensioenfonds/siekefonds/begrafnisfonds. 3 fondse [mv.] geldmiddele: Ons beskik nie oor die nodige fondse nie. 4 (figuurlik) hoeveelheid van iets onstofliks, bv. kennis/wysheid/krag: ’n onuitputlike fonds van kennis/verdraagsaamheid. 5 al die werke waarvan ’n uitgewer die kopiereg het. ŉ Vonds is iets wat gevind is of ŉ ontdekking wat gedoen is (die meervoud is vondste) vonds s.nw. [vondste] 1 iets wat gevind is; ontdekking: jou vonds aan almal toon. 2 handeling/daad van iets te vind: Die vonds van olie het ’n hele paar lande baie ryk gemaak. 3 iets wat nuut en goed uitgedink is: ’n gedig met ’n paar pragtige vondste. Bron: HAT en Skryf Afrikaans van A tot Z